
La Vuelta 2026, în direct și în exclusivitate pe Eurosport și HBO Max începând de sâmbătă
Eurosport și HBO Max se pregătesc de ultimul Mare Tur din calendar, La Vuelta a España, în perioada 22 august – 13 septembrie.
Sâmbătă, 22 august, La Vuelta pornește din Monaco pentru prima dată, cu un contratimp individual. Apoi, traseul intră pe teritoriu spaniol prin Andorra și se încheie la Granada pe 13 septembrie, după 3.275 km plini de bătălii intense. După ce a câștigat pentru a cincea oară Turul Franței, Tadej Pogačar pornește ca mare favorit pentru tricoul roșu în La Vuelta. O victorie în Spania ar însemna intrarea într-un club exclusivist: cel al cicliștilor care au câștigat toate cele trei Mari Tururi și titlul mondial. Alți cicliști de urmărit sunt Richard Carapaz, Primoz Roglic, Joao Almeida, Felix Gall, Enric Mas, Oscar Onley și Florian Lipowitz.
HBO Max continuă să ofere transmisiunile live ale Marilor Tururi, iar toate cele 21 de etape din La Vuelta vor putea fi urmărite în direct în toată Europa. Aplicația include funcții precum Momente Cheie, care oferă abonaților cele mai importante momente ale cursei, și Multiview, care permite vizionarea simultană a patru fluxuri live pe un singur ecran. Peste un sfert dintre abonați au urmărit Turul Franței folosind această opțiune. Totodată, Laura Meseguer va conduce reportajele Eurosport de la fața locului pe tot parcursul competiției.
Transmisiunile din 2026 din cadrul Marilor Tururi de ciclism a atins noi recorduri de audiență, atât la Giro d’Italia, cât și la Turul Franței. Numărul abonaților unici care au urmărit Giro d’Italia pe HBO Max în Europa a crescut cu +35% față de anul trecut, iar orele urmărite au urcat cu +19%, în timp ce la Turul Franței numărul abonaților unici a crescut cu +9%,  marcand cea mai bună ediție de streaming înregistrată până acum. După ediția feminină a Turului Franței, Warner Bros. Discovery a obținut, de asemenea, cea mai mare audiență din Europa de la înființarea cursei în 2022, cu o creștere de +3% față de anul trecut a telespectatorilor și de +29% a abonaților HBO Max care au urmărit competiția. 
Scott Young, EVP la WBD Sports Europe, a declarat: „După un Tur al Franței care a ajuns la mai mulți oameni ca niciodată pe platformele noastre, suntem mândri să încheiem sezonul  Marilor Tururi cu transmisiuni complete din Turului Spaniei. Expertiza noastră, storytelling-ul local și funcțiile inovatoare de pe HBO Max vor oferi fanilor cea mai cuprinzătoare modalitate de a urmări rutierii, echipele și momentele importante.”

Programul La Vuelta 2026:
1. Sâmbătă, 22 august: Etapa 1 – Monaco > Monaco, 9,4 km, contratimp individual
1. Duminică, 23 august: Etapa 2 – Monaco > Manosque, 214,3 km
1. Luni, 24 august: Etapa 3 – Gruissan – Aude > Font Romeu, 174 km 
1. Marți, 25 august: Etapa a 4-a – Andorra la Vella > Andorra la Vella, 104,8 km
1. Miercuri, 26 august: Etapa a 5-a – Falset, Costa Daurada > Roquetes, Terres de l’Ebre, 173,4 km 
1. Joi, 27 august: Etapa a 6-a – Alcossebre > Castelló, 177,4 km
1. Vineri, 28 august: Etapa a 7-a – Vall d’Alba > Aramón Valdelinares, 149,8 km 
1. Sâmbătă, 29 august: Etapa a 8-a – Puçol > Xeraco, 171 km
1. Duminică, 30 august: Etapa a 9-a – La Vila Joiosa/Villajoyosa > Alto de Aitana, Costa Blanca, 187,4 km
1. Marți, 1 septembrie: Etapa a 10-a – Alcaraz > Elche de la Sierra, 184,7 km
1. Miercuri, 2 septembrie: Etapa a 11-a – Cartagena > Lorca, 151,3 km
1. Joi, 3 septembrie: Etapa a 12-a – Vera > Calar Alto, 166,6 km
1. Vineri, 4 septembrie: Etapa a 13-a – Almuñécar > Loja, 192,8 km
1. Sâmbătă, 5 septembrie: Etapa a 14-a – Jaén > Sierra de La Pandera, 154,5 km
1. Duminică, 6 septembrie: Etapa a 15-a – Palma del Río > Córdoba, 189,7 km
1. Marți, 8 septembrie: Etapa a 16-a – Cortegana > La Rábida, Palos de la Frontera, 181,1 km
1. Miercuri, 9 septembrie: Etapa a 17-a – Dos Hermanas > Sevilla, 185 km
1. Joi, 10 septembrie: Etapa a 18-a – El Puerto de Santa María > Jerez de la Frontera, 32 km, contratimp individual
1. Vineri, 11 septembrie: Etapa a 19-a – Vélez-Málaga > Peñas Blancas, Estepona, 210 km
1. Sâmbătă, 12 septembrie: Etapa a 20-a – La Calahorra > Collado del Alguacil, 187 km
1. Duminică, 13 septembrie: Etapa a 21-a – Carrefour Granada > Granada, 99,4 km

